Isase Apache (sünd. 5.5.1995. a) endine omanik loobus temast niipea, kui 4-nädalane ilvesepoeg tegi loigu tuppa vaibale. Apache on publiku lemmik, kes alati "naeratab". Omanikud nimetavad seda küll hingeldamiseks, sest varjupaika tulles oli loom väga haige ja mingi kopsukahjustus jäi talle eluks ajaks. Kuid ilves oskab oma puudusi võluks muuta ja omanikud usuvad vahel, et ta naeratab meelega.